Partit Nazzjonalista .td_uid_2_6147017013227_rand.td-a-rec-img{text-align:left}.td_uid_2_6147017013227_rand.td-a-rec-img img{margin:0 auto 0 0} Il-Kap tal-Partit Nazzjonalista Bernard Grech wiegħed li jekk il-PN jirbaħ l-elezzjoni ġenerali li jmiss se jwettaq riforma radikali fil-kundizzjonijiet tal-għalliema u s-salarji tagħhom. Grech qal dan waqt li kien qed jitkellem waqt sessjoni oħra ta' Q&A li organizza l-PN f'Ħ'Attard u li matulha tkellem dwar is-settur tal-edukazzjoni. Il-Kap tal-PN qal li l-Gvern Laburista jħares lejn l-edukaturi bħala mezz biex il-ġenituri jkunu jistgħu jmorru x-xogħol iżda l-PN jħares lejn l-edukaturi bħala l-persuni li jiffurmaw il-qalb u l-imħuħ tat-tfal, qal Grech. Sostna li fil-pajjiż hawn bżonn ta' bidla fil-mod kif is-soċjetà tħares lejn l-għalliema filwaqt li żied jgħid li l-Partit Nazzjonalista fil-gvern dejjem investa fl-edukazzjoni għax jaf li r-riżorsa umana li l-unika riżorsa li għandu l-pajjiż. Waqt is-sessjoni il-Kap tal-PN spjega kif is-salarji tal-edukaturi għandhom ikunu aħjar, għandhom jiżdiedu b'mod aktar regolari u li ż-żieda fis-salarji għandha tibqa' tiela' fuq perjodu itwal. Hawn hu semma' kif bħala pajjiż qed naffaċċjaw problema biex persuni jkunu attirati lejn il-professjoni ta' għalliema filwaqt li hemm il-problema biex dawk li jaħdmu bħala għalliema jibqgħu. Grech qal ukoll li ż-żieda fis-salarji tkun tapplika wkoll għal dawk li jaħdmu fl-iskejjel privati u tal-Knisja permezz ta' għajnuna diretta u tax credits, kif isir diġa'. Wiegħed ukoll investiment fl-infrastruttura tal-iskejjel minħabba ż-żieda fit-temperaturi u biex jintlaħqu miri ambjentali. Il-Kap tal-PN qal ukoll li jrid jara lill-istudenti armati b'aktar teknoloġija fejn jidħol tagħlim u għalhekk irid jassigura li studenti fil-bżonn ikomplu jingħataw internet b'xejn, kif kien qed isir matul il-pandemija tal-COVID-19 dan minbarra li jrid jara li tables jingħataw anke lill-iskejjel sekondarji. .td_uid_3_6147017013963_rand.td-a-rec-img{text-align:left}.td_uid_3_6147017013963_rand.td-a-rec-img img{margin:0 auto 0 0}